Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 628

f) kiültetéskor csatolni kell a származási igazolványt és a növényegészségügyi állapot igazolását. 2.3.1.3. A kivitelezés során az összeállítás klónjait, magonc-összeállítás esetén „családjait” a jóváhagyott terv szerint kell telepíteni úgy, hogy minden egyes egyed azonosítható legyen. 2.3.1.4. Csak ismert eredetû, dokumentált, törzsfánként elkülönített szaporítóanyag használható fel (minden egyedet címkével kell ellátni). Pótlás csak az ültetési vázrajz szerint végezhetõ. Elõnyös a helyszínen végzett suhángba oltás vagy szemzés. 2.3.2. Törzskönyvi elõjegyzés Telepítés után az ültetvény mûszaki átadásra kerül. Ha a létesítés megfelel a kiviteli tervdokumentációnak, a termõre fordulás idõpontjáig az ültetvény törzskönyvi elõjegyzésbe kerül, a kiviteli dokumentációval igazolt OECD kategóriában. 2.3.3. Törzskönyvezés és a törzskönyv vezetése 2.3.3.1. Termõre forduláskor az ültetvényt a minõsítõ intézet minõsíti, és ellenõrzi, hogy a klónösszetétel megfelel-e a kiviteli tervdokumentációnak, és kielégítõ-e az izoláció. Jelentõs eltérésnek számít az 5%-nál nagyobb számú, az összeállítástól eltérõ klón. 2.3.3.2. Csak az a magtermesztõ ültetvény minõsíthetõ és törzskönyvezhetõ, továbbá vetõmagja akkor engedélyezhetõ az elismeréskor (fajta esetén) vagy törzskönyvi elõjegyzéskor meghatározott OECD kategóriában forgalomba hozatalra, illetve felhasználásra, melynek klónösszetétele és klónaránya megfelel az elismeréskor meghatározottnak és minden egyes egyede azonosítható, valamint nemkívánatos idegen pollentõl megfelelõen izolált. 2.3.3.3. A magtermesztõ ültetvények vetõmagja kiemelt vagy vizsgált OECD kategóriába minõsíthetõ és elit szaporítási fokozatú lehet. 2.4. Magtermesztõ ültetvények fenntartása 2.4.1. A klón-, illetve a magonc-összeállítás fenntartása 2.4.1.1. A klónösszeállítást (fajtát) alkotó törzsfaklónokat legalább 3—5 példányban klóngyûjteményben kell elhelyezni. A törzskönyvezést a klóngyûjteményben kell végezni. 2.4.1.2. Az oltógallyakat begyûjtéskor klónonként kötegelve elkülönítve kell tartani, egyértelmûen meg kell jelölni, és származási igazolvánnyal kell ellátni. 2.4.1.3. Az oltványokat olyan mennyiségben és összetételben kell elõállítani, hogy a fajta elismerésekor meghatározott klónösszetétel és klónarány (figyelembe véve a pótláshoz szükséges ésszerû mennyiséget is) az újonnan létesített ültetvényben reprodukálható legyen. 2.4.1.4. A magtermesztõ ültetvényben a törzsszámcsökkentést az összetevõ törzsfa-klónok vagy utódnemzedékek (családok) elõzetes genetikai értékelése alapján oly módon kell végrehajtani, hogy az elõállított vetõmag termesztési értéke javuljon. 2.4.1.5. A magonc-összeállítást vagy a kiinduló törzsfák vegetatív megõrzésével, vagy az utódnemzedékekben (családokban) szelektált egyedek klónozásával lehet fenntartani. Ez utóbbi esetben a magonc-összeállítás klónösszeállítássá alakítható át. 2.4.2. Az ültetvénykezelés irányelvei 2.4.2.1. Ápolás: az ültetvényt megfelelõ kultúrállapotban kell tartani, a fácskák fejlõdésének, valamint a rágcsálók távol tartásának érdekében közvetlen környéküknek 2003/121. szám gyommentesnek kell lennie. Köztes mûvelés a fácskáktól 1 m-nél távolabb folytatható. 2.4.2.2. Termõfelület (koronaalakítás): cél a föltisztulás késleltetése, a magtermés gazdaságosan gyûjthetõ magasságban tartása. Ennek érdekében a korona szakszerû csonkolása, alakítása megengedett. 2.4.2.3. Mûtrágyázás, termésfokozás, növényvédelem: a kezelés célja az általános kondíciójavítás, a virágzás és terméskötés fokozása, a virág- és a terméskárosítók elleni védelem. A kiviteli terv elõírásai, illetve felelõs tervezõ (szakértõ) által jóváhagyott technológia szerint kell végezni. 2.4.2.4. Genetikai gyérítés: csak a felelõs tervezõ (fajtafenntartó) által kijelölt egyedek távolíthatók el, a 4. és

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes